Se min kjole, den er grøn som græsset.
Alt hvad jeg ejer, det er grønt som den!
Det er fordi jeg elsker alt det grønne,
og fordi en jæger er min ven…

Se min kjole, den er blå som havet.
Alt hvad jeg ejer, det er blåt som den!
Det er fordi jeg elsker alt det blå,
og fordi en sømand er min ven…

Jeg ved en lærkerede,
jeg siger ikke mer;
den findes på en hede,
et sted som ingen ser.

I reden er der unger,
og ungerne har dun.
De pipper de har tunger,
og reden er så lun.

Og de to gamle lærker,
de flyver tæt omkring.
Jeg tænker nok de mærker,
jeg gør dem ingenting.

Jeg lurer bag en slåen.
Der står jeg ganske nær.
Jeg rækker mig på tåen
og holder på mit vejr.

For ræven han vil bide
og drengen samle bær.
men ingen skal få vide,
hvor lærkereden er.